02016R0759 — EL — 01.07.2017 — 002.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο

Τροποποιείται από:

▼B

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/759 ΤΗΣ ΕΠΙΤΡΟΠΉΣ

της 28ης Απριλίου 2016

σχετικά με την κατάρτιση των καταλόγων τρίτων χωρών, τμημάτων τρίτων χωρών και εδαφών από όπου τα κράτη μέλη επιτρέπουν την εισαγωγή στην Ένωση ορισμένων προϊόντων ζωικής προέλευσης που προορίζονται για κατανάλωση από τον άνθρωπο και σχετικά με τον καθορισμό των απαιτήσεων πιστοποιητικών, την τροποποίηση του κανονισμού (ΕΚ) αριθ. 2074/2005 και την κατάργηση της απόφασης 2003/812/ΕΚ

(Κείμενο που παρουσιάζει ενδιαφέρον για τον ΕΟΧ)

ΚΕΦΑΛΑΙΟ 1

ΕΙΣΑΓΩΓΕΣ ΟΡΙΣΜΕΝΩΝ ΠΡΟΪΟΝΤΩΝ ΖΩΙΚΗΣ ΠΡΟΕΛΕΥΣΗΣ

Άρθρο 1

Κατάλογοι τρίτων χωρών, τμημάτων τρίτων χωρών και εδαφών

Οι τρίτες χώρες, τα τμήματα των τρίτων χωρών και εδάφη τους από όπου τα κράτη μέλη επιτρέπουν την εισαγωγή των ακόλουθων προϊόντων ζωικής προέλευσης που προορίζονται για κατανάλωση από τον άνθρωπο ορίζονται στα αντίστοιχα μέρη του παραρτήματος I:

Άρθρο 2

Υποδείγματα πιστοποιητικών

1. Τα υποδείγματα υγειονομικών πιστοποιητικών για τις εισαγωγές στην Ένωση των προϊόντων που αναφέρονται στο άρθρο 1 ορίζονται στο παράρτημα II ως εξής:

Τα εν λόγω πιστοποιητικά πρέπει να συμπληρώνονται σύμφωνα με τις επεξηγηματικές σημειώσεις που καθορίζονται στο παράρτημα IV και τα σημειώματα στο σχετικό πιστοποιητικό.

2. Μπορεί να χρησιμοποιηθούν συστήματα ηλεκτρονικής πιστοποίησης και άλλα συστήματα που συμφωνήθηκαν μεταξύ της Ένωσης και της οικείας τρίτης χώρας.

ΚΕΦΑΛΑΙΟ 2

ΔΙΑΜΕΤΑΚΟΜΙΣΗ ΟΡΙΣΜΕΝΩΝ ΠΡΟΪΟΝΤΩΝ ΖΩΙΚΗΣ ΠΡΟΕΛΕΥΣΗΣ

Άρθρο 3

Κατάλογοι τρίτων χωρών, τμημάτων τρίτων χωρών και εδαφών

Οι τρίτες χώρες, τα τμήματα των τρίτων χωρών και τα εδάφη τους από όπου τα κράτη μέλη επιτρέπουν τη διαμετακόμιση μέσω της Ένωσης πρώτων υλών και επεξεργασμένων πρώτων υλών για την παραγωγή ζελατίνης και κολλαγόνου που προορίζονται για κατανάλωση από τον άνθρωπο και προορίζονται για τρίτη χώρα, είτε με άμεση διαμετακόμιση ή έπειτα από αποθήκευση στην Ένωση, σύμφωνα με το άρθρο 12 παράγραφος 4 και το άρθρο 13 της οδηγίας 97/78/ΕΚ του Συμβουλίου ( 2 ), ορίζονται στα μέρη IV και V του παραρτήματος I του παρόντος κανονισμού, αντίστοιχα.

Άρθρο 4

Υπόδειγμα πιστοποιητικού

1. Το υπόδειγμα πιστοποιητικού για τη διαμετακόμιση μέσω της Ένωσης των πρώτων υλών και των επεξεργασμένων πρώτων υλών που αναφέρονται στο άρθρο 3 περιλαμβάνεται στο παράρτημα III.

Το εν λόγω πιστοποιητικό πρέπει να συμπληρώνεται σύμφωνα με τις σημειώσεις που καθορίζονται στο παράρτημα IV και στο σχετικό υπόδειγμα πιστοποιητικού.

2. Μπορεί να χρησιμοποιηθούν συστήματα ηλεκτρονικής πιστοποίησης και άλλα συστήματα εναρμονισμένα σε επίπεδο Ένωσης.

Άρθρο 5

Παρέκκλιση για τη διαμετακόμιση μέσω Λετονίας, Λιθουανίας και Πολωνίας

1. Κατά παρέκκλιση από το άρθρο 3, η διαμετακόμιση, οδικώς ή σιδηροδρομικώς μεταξύ των ειδικά εξουσιοδοτημένων συνοριακών σταθμών ελέγχου που βρίσκονται στη Λετονία, τη Λιθουανία και την Πολωνία και που απαριθμούνται και επισημαίνονται με την ειδική παρατήρηση 13 του παραρτήματος I της απόφασης 2009/821/ΕΚ της Επιτροπής ( 3 ), αποστολών πρώτων υλών ή επεξεργασμένων πρώτων υλών που αναφέρονται στο άρθρο 3 του παρόντος κανονισμού οι οποίες προέρχονται από και προορίζονται για τη Ρωσία, απευθείας ή μέσω άλλης τρίτης χώρας, επιτρέπονται αν πληρούνται οι ακόλουθες προϋποθέσεις:

β) τα έγγραφα που συνοδεύουν την αποστολή και αναφέρονται στο άρθρο 7 της οδηγίας 97/78/ΕΚ φέρουν σε κάθε σελίδα σφραγίδα με την ένδειξη «Only for transit to Russia via the EU» (Μόνο για διαμετακόμιση στη Ρωσία μέσω της ΕΕ), η οποία τοποθετείται από τον επίσημο κτηνίατρο του συνοριακού σταθμού ελέγχου στο σημείο εισόδου·